# Александър I (Русия)

### от Уикипедия, свободната енциклопедия

Александър I император на Русия
Роден: | 23 декември* 1777 Санкт Петербург, Русия
Починал: | 1 декември* 1825 Таганрог, Русия

Александър I Павлович (на руски Александр I Павлович) е император на Русия (1801-1825) от династията Холщайн-Готорп-Романов. По-късно приема и титлите велик княз на Финландия и цар на Полша.

Александър Павлович е син на великия княз Павел Петрович (по-късно император Павел I) и Мария Фьодоровна, дъщеря на херцога на Вюртемберг Фридрих II Ойген. Той наследява трона след като баща му е убит и управлява Русия по време на Наполеоновите войни, като в различни периоди взема участие в съюз с едната или другата страна. Александър I е сред създателите и основните поддръжници на международната система, установена на Виенския конгрес през 1815.

## [редактиране] Биография

Малко след раждането си на 23 декември* 1777 Александър Павлович е взет от баба си, Екатерина II, която не харесва баща му и иска сама да възпита внука си. Според някои източници тя дори възнамерява да лиши сина си от наследяването на трона, като го завещае на Александър. Александър израства в относително либералната атмосфера на двора на Екатерина и като младеж показва симпатии към Френската революция и въстанието на Тадеуш Косцюшко. През 1793, на 16 години, той е оженен за 14-годишната Луиза Баденска. Междувременно през 1796 императрица Екатерина умира. Павел I предизвиква враждебността на широки кръгове от обществото, включително на много придворни, и е убит в началото на 1801 от свои приближени.

Участието на Александър в убийството на баща му е спорно, като според преобладаващото мнение той е в течение на заговора, но не е привърженик на убийството на баща си. През първите години от управлението си той се опитва да провежда различни реформи, но те са повърхностни и противоречиви и не довеждат до решителна модернизация на страната. Александър се обгражда със свои съмишленици и връстници, като Виктор Кочубей, Николай Новосилцев, Павел Строганов и Адам Чарторийски, като дори обмисля създаването на съсловни изборни органи, които да поемат част от управлението. Тези планове, както и замисълът за отмяна на крепостничеството така и не се осъществяват. Макар цензурата да е ограничена и преструктурирана, тя продължава да функционира. Важна роля в плановете за либерализация играе Михаил Сперански, най-близкият съветник на императора през 1806-1810.

В началото на Наполеоновите войни Александър I води преговори и с двете страни. Той се намесва във войната едва през 1807, когато Наполеон Бонапарт навлиза в съюзната с Русия Прусия. На 14 юни 1807 руските войски са разгромени при Фридланд, а на 25 юни Александър се среща с Наполеон и сключва договора от Тилзит, извеждайки Русия от войната. През октомври 1808 двамата отново се срещат в Ерфурт, потвърждавайки съюзните си отношения. На следващата година Русия завзема контролираните от Швеция финландски области и Александър I се обявява за велик княз на Финландия.

Макар Франция и Русия официално да са съюзници и руски войски да участват във военните действия в Централна Европа на страната на французите, напрежението между двете страни се засилва. Русия е недоволна от решението на Наполеон да разшири територията на Варшавското херцогство, страхувайки се от създаването на независима полска държава, а котиненталната блокада се отразява тежко на нейното икономическо състояние. Отношенията между двете страни допълнително се влошават, след като Александър отказва да ожени племенницата си Анна Павловна за Наполеон, а в края на 1810 Франция анексира Олденбург, владение на чичото на Александър.

През 1812 Наполеон започва война срещу Русия. Той успява да превземе Москва, но е принуден да отстъпи, като в хода на отстъплението претърпява големи загуби. Русия играе водеща роля в последвалите военни действия, довели до поражението на Франция и свалянето на Наполеон. Александър I лично участва във Виенския конгрес през 1815 и става цар на новосъздадената конституционна монархия Полско царство. С времето той постепенно изоставя опитите си за либерални реформи, като водеща фигура в правителството става консерваторът Алексей Аракчеев.

## [редактиране] Други

- На Александър I е наречен град Александропол, днес Гюмри, в Армения

## [редактиране] Източници

Общомедия разполага с
мултимедийно съдържание за Александър I

| Тази страница частично или изцяло, представлява превод на страницата „Alexander I of Russia“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

Павел I | >>> | император на Русия (1801 – 1825) | >>> | Николай I
Густав IV Адолф | >>> | велик княз на Финландия (1809 – 1825) | >>> | Николай I
--- | >>> | цар на Полша (1815 – 1825) | >>> | Николай I

Държавни глави на Русия
Руски князе и царе (1283-1547) | Даниил Московски • Юрий III • Иван I • Симеон • Иван II • Дмитрий Донски • Василий I • Василий II • Иван III • Василий III • Иван IV • Фьодор I • Борис Годунов • Фьодор II • Лъжедмитрий I • Василий IV • Михаил Романов • Алексей Романов • Фьодор III • Иван V • Петър I |
Императори на Русия (1721-1917) | Петър I • Екатерина I • Петър II • Анна • Иван VI • Елисавета • Петър III • Екатерина II • Павел I • Александър I • Николай I • Александър II • Александър III • Николай II |
Лидери на Съветския съюз (1917-1991) | Владимир Ленин • Йосиф Сталин • Георгий Маленков • Никита Хрушчов • Леонид Брежнев • Юрий Андропов • Константин Черненко • Михаил Горбачов |
Президенти на Русия (1991-) | Борис Елцин • Владимир Путин |

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_I_%28%D0%A0%D1%83%D1%81%D0%B8%D1%8F%29_ffe9.html“.

Категория: Монарси на Русия

##### Views

- Статия
- Беседа
- Текуща версия

##### Търсене

##### На други езици

- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Hrvatski
- Bahasa Indonesia
- Italiano
- 日本語
- ქართული
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Shqip
- Српски / Srpski
- Svenska
- Українська
- 中文